Diari Oficial de la Generalitat Valenciana


Sumari del DOGV 4062, del 10-08-2001 (2001/7754)

ORDRE de 24 de juliol de 2001, del conseller de Sanitat, per la qual es convoquen quatre beques per a la realització de pràctiques professionals de farmacèutic/a a la Conselleria de Sanitat.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4062

Data del DOGV
:   10-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7754


Data del document
:   24-07-2001

Organisme emissor
:   Conselleria de Sanitat

Tipus de document
:   Ordre

Descriptors 

:   * farmacèutic
    * ajuda pública
    * assignació per estudis
    * suport econòmic

ORDRE de 24 de juliol de 2001, del conseller de Sanitat, per la qual es convoquen quatre beques per a la realització de pràctiques professionals de farmacèutic/a a la Conselleria de Sanitat. [2001/X7754]
  
La Conselleria de Sanitat, en el marc de la política dirigida a fomentar la realització de pràctiques professionals, convoca la concessió de quatre beques per a la realització de pràctiques de farmacèutic/a.
  
En virtut de les facultats que em confereix el Decret 87/1999, de 30 de juliol, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, i pel Decret 46/2001 de 27 de febrer, i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
Procedir a la convocatòria de concurs públic per a la concessió de quatre beques per a la realització de pràctiques professionals de farmacèutic/a a la Conselleria de Sanitat.
  
Article 2
  
Aprovar les bases que s'adjunten com a annex I de la present ordre, per les quals es regeix aquesta convocatòria.
  
Article 3
  
La dotació econòmica de la present convocatòria ascendeix a la quantia global de 5.400.000 pessetes, a càrrec de l'aplicació pressupostària 34.34.62.4510.899.22.0, línia de subvenció amb codi comptable T4542, en els pressupostos de la Generalitat Valenciana per a l'any 2001.
  
Article 4
  
Aquesta ordre entrarà en vigor el mateix dia en què aparega publicada en el Diari Oficial de la Generalitat Valenciana.
  
Article 5
  
Contra la present orde, que exhaureix la via administrativa, podrà interposar-se recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, a comptar des de l'endemà de la seua publicació, segons el que estableixen els articles 10 i 46 de la Llei Reguladora de la Jurisdicció Contenciosa Administrativa. Potestativament, s'hi podrà interposar un recurs de reposició, segons que disposen els articles 116 i 117 de la Llei 30/1992, de 26 de novembre.
  
València, 24 de juliol de 2001
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Bases de la convocatòria per a la concessió de quatre beques per a la realització de pràctiques professionals de farmacèutic en la Conselleria de Sanitat.
  
Primera. Objecte
  
Les beques tenen per objecte la realització de pràctiques professionals a través de la intervenció del personal becat en les següents línies de treball: manteniment de sistemes d'informació, atenció farmacèutica, informació de medicaments, i inspecció de la indústria farmacèutica i productes sanitaris.
  
Segona. Nombre de beques i requisits dels sol·licitants
  
Es convoquen quatre beques destinades a farmacèutics que hagueren finalitzat els seus estudis entre els anys 1998 i 2001, ambdós inclusivament. Les persones interessades hauran de complir aquest requisit a l'acabament del termini de presentació de sol·licituds.
  
Tercera. Dotació, duració i pagament de les beques
  
La dotació de la beca és de 155.000 pessetes brutes mensuals. L'import total de cada una de les beques convocades és d'1.350.000 pessetes per a l'exercici econòmic de 2001.
  
La duració de la beca serà des de la seua data d'inici, segons la base huitena d'aquest annex I, fins al 31 de desembre de 2001. El període d'aprofitament de la beca podrà ser prorrogat pel període que reste fins a completar un any de duració en còmput global. Aquesta pròrroga quedarà condicionada a l'existència de crèdit adequat i suficient per a la seua cobertura pressupostària, en el pressupost de la Generalitat Valenciana per al 2002.
  
L'import de la beca s'abonarà mensualment, previ certificat del director general per a la Prestació Farmacèutica, com a resultat de l'informe favorable de la Direcció de l'Àrea per a la Prestació Farmacèutica i el Medicament respecte a l'activitat objecte de la beca.
  
Quarta. Formalització de sol·licituds
  
Els impresos de sol·licitud (annex II) estaran a disposició de les persones interessades en el Registre General de la Conselleria de Sanitat (c/ del misser Mascó núm. 31 de València). Els candidats han de presentar la seua sol·licitud en el mateix registre General o tramitar-la per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, acompanyant la documentació següent:
  
- Fotocòpia compulsada del document nacional d'identitat.
  
- Currículum vitae, en el qual s'indicarà l'experiència professional, idiomes, beques gaudides, etc. i en el qual es faran constar les dades personals, data i lloc de naixement, domicili actual, telèfon (de domicili i, si cal, mòbil) i una foto de format carnet del sol·licitant.
  
- Fotocòpia compulsada del títol de farmacèutic o del document acreditatiu d'haver abonat els drets d'expedició del títol.
  
- Fotocòpia compulsada del certificat acadèmic personal dels estudis de Farmàcia.
  
- Documents que acrediten la possessió de títols, cursos i mèrits que figuren en el currículum. Perquè siguen tinguts en compte en la baremació, se'n requerirà l'acreditació mitjançant la presentació de fotocòpies compulsades dels documents oficials corresponents.
  
- Declaració jurada de no tenir concedida qualsevol altra beca o ajuda per a la mateixa o semblant activitat i estar al corrent en les seues obligacions fiscals i davant de la Seguretat Social.
  
Cinquena. Termini de presentació de les sol·licituds
  
El termini de presentació de sol·licituds serà de 15 dies hàbils, comptat a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Sisena. Selecció
  
1. Comissió avaluadora.
  
Per a l'examen de les sol·licituds de beques es constituirà una comissió avaluadora, que elaborarà l'oportuna proposta d'adjudicació de les beques. La comissió estarà composta pels següents membres:
  
Titulars:
  
- El director general per a la Prestació Farmacèutica, que en serà el president.
  
- El cap del Servei d'Ordenació i Control del Medicament, que hi farà de secretari.
  
- El cap del Servei de Provisió i Assistència Farmacèutica.
  
Suplents:
  
- La cap d'Àrea per a la Prestació Farmacèutica i el Medicament.
  
- El cap del Servei de Prestacions Complementàries.
  
- El cap de Secció de Productes Sanitaris.
  
La Conselleria de Sanitat es reserva la facultat de deixar deserta, total o parcialment, l'adjudicació de les beques convocades i d'interpretar el contingut d'aquestes bases.
  
2. Barem.
  
La selecció dels becaris es realitzarà d'acord amb la puntuació aconseguida amb l'aplicació del següent barem:
  
A) Coneixements de valencià: fins a un màxim d'1 punt en funció dels nivells de coneixement de valencià establits per la Junta Qualificadora de Coneixements de Valencià, d'acord amb la següent escala:
  
Nivell oral: 0,25 punts.
  
Nivell elemental: 0,50 punts.
  
Nivell mitjà: 0,75 punts.
  
Nivell superior: 1 punt.
  
B) Coneixements d'altres idiomes comunitaris: fins a 1 punt.
  
C) Expedient acadèmic: Es valorarà en relació a la qualificació mitjana, fins a 3 punts.
  
D) Coneixements acreditats d'informàtica: fins a 2 punts.
  
E) Entrevista: Versarà sobre l'experiència professional i altres aspectes relacionats amb la professió, fins a un màxim de 6 punts.
  
3. Actuacions de la comissió avaluadora.
  
3.1 Relació baremada d'admesos i relació d'exclosos.
  
En el termini màxim d'un mes, a partir de l'endemà del dia de finalització per a la presentació de sol·licituds, la comissió publicarà en la pàgina web de la Conselleria i en el tauler d'anuncis de la seu central de la Conselleria de Sanitat (carrer del misser Mascó, 31, de València) la relació d'admesos, amb la puntuació aconseguida en els apartats A, B, C i D del barem, i la relació provisional d'exclosos, amb indicació de les causes de l'exclusió.
  
Durant el període de deu dies hàbils, comptats a partir de l'endemà de la publicació de les relacions en la forma assenyalada, les persones interessades podran presentar al·legacions sobre la puntuació assignada i les causes de l'exclusió, així com presentar la documentació que, si és procedent, esmene la seua exclusió de la convocatòria o que li requerisca la comissió.
  
La relació definitiva d'admesos i exclosos, amb la puntuació assignada, es publicarà en la forma indicada en el paràgraf primer d'aquest punt.
  
3.2 Convocatòria per a l'entrevista.
  
En la relació d'admesos, a la qual es fa referència en l'apartat primer del punt 3.1, figuraran els dies assenyalats per a la realització de l'entrevista, amb indicació de l'hora, lloc i aspirants. Si hi havia sol·licitants exclosos que hagueren presentat al·legacions, i aquestes hagueren sigut acceptades, la comissió els convocaria directament a la realització de l'entrevista.
  
La comissió avaluadora es reserva la facultat d'establir una puntuació mínima per a la realització de l'entrevista i, per tant, exclourà els aspirants que no l'aconseguisquen.
  
3.3 Proposta de concessió de les beques.
  
Finalitzat el procés selectiu, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se.
  
La llista esmentada es publicarà en el web i al tauler d'anuncis de la Conselleria de Sanitat.
  
Setena. Concessió
  
Les beques s'adjudicaran mitjançant una resolució del conseller de Sanitat, a la vista de la proposta de la comissió avaluadora, que es publicarà en el Diari Oficial de la Generalitat Valenciana.
  
Així mateix, la resolució de concessió es notificarà a les persones interessades.
  
Huitena. Inici de la beca
  
La resolució de concessió podrà establir com a data d'inici de la beca l'u de setembre de 2001 o, a proposta de la Comissió, una data posterior a la indicada.
  
Novena. Obligacions, incidències i tutoria dels becaris
  
Quant a les obligacions dels beneficiaris és d'aplicació l'article 47 del text refós de la Llei d'Hisenda Pública de la Generalitat Valenciana.
  
La beca és incompatible amb el gaudi de qualsevol altra beca o ajuda que pogueren concedir-se per la mateixa o semblant activitat. La infracció d'aquesta regla deixarà sense efecte la beca.
  
La condició de becari no genera cap relació laboral o administrativa amb la Generalitat Valenciana.
  
Els becaris, si és procedent, hauran de presentar la documentació acreditativa del compliment de les seues obligacions fiscals i amb la Seguretat Social, i de tenir cobertura sanitària.
  
El conseller de Sanitat resoldrà les incidències que es produïsquen durant el període de gaudi de les beques i podrà deixar-les sense efecte, amb l'audiència prèvia de la persona interessada, en cas d'incompliment de les seues obligacions per part del becari o quan no realitzara l'activitat que va motivar la concessió o deixara de reunir els requisits exigits.
  
La Direcció de l'Àrea per a la Prestació Farmacèutica i el Medicament ordenarà les activitats dels becaris segons els criteris dels seus serveis i mitjans. La dedicació dels becaris a les línies de treball que se'ls assigne serà de 35 hores setmanals.
  
Davant de les incidències, renúncies, abandons o incompliments que deixen vacant alguna de les quatre beques, es procedirà a cobrir-la segons l'ordre establit en la borsa de reserva que resulte del procés de selecció.
  
ANNEX II
  
Sol·licitud de beca per a la realització de pràctiques professionals de farmacèutic/a
  
(nom) ...., amb domicili a ?, carrer ?, núm?????.., amb DNI núm. ?., telèfon familiar - telèfon mòbil?., coneixent l'Ordre de 24 de juliol de 2001, per la que la Conselleria de Sanitat convoca quatre beques per a la realització de pràctiques professionals de farmacèutic, i també les condicions establides en les bases, em compromet a acceptar-les, a assistir i participar plenament en els programes de treball que siguen establits, en cas de ser-ne adjudicatari, declare que totes les dades personals, acadèmiques i professionals assenyalades en l'escrit són certes, i adjunte la documentació següent:
  
- Fotocòpia compulsada del document nacional d'identitat.
  
- Currículum vitae, en el qual s'indica l'experiència professional, idiomes, beques gaudides, etc. i en el qual es faran constar les dades personals, data i lloc de naixement, domicili actual, telèfon (de domicili i, si cal, mòbil) i una foto de format carnet del sol·licitant.
  
- Fotocòpia compulsada del títol de farmacèutic o del document acreditatiu d'haver abonat els drets d'expedició del títol.
  
- Fotocòpia compulsada del certificat acadèmic personal dels estudis de Farmàcia.
  
- Fotocòpia compulsada dels documents que acrediten la possessió de títols, cursos i mèrits que figuren en el currículum.
  
- Declaració jurada de no tenir concedida qualsevol altra beca o ajuda per a la mateixa o semblant activitat i estar al corrent en les seues obligacions fiscals i enfront de la Seguretat Social,
  
SOL·LICITE:
  
Que tingueu per admesa la present instància amb la seua documentació a l'efecte del que estableix la convocatòria de beques.
  
València, ?.. d ?????..... de 2001
  
Firma de la persona interessada
  
DIRECCIÓ GENERAL PER A LA PRESTACIÓ FARMACÈUTICA.